C 152/98
EL
Επίσημη Εφημερίδα της Ευρωπαϊκής Ένωσης
6.4.2022
πυρηνική ενέργεια ή το φυσικό αέριο, για παράδειγμα.
Ως εκ τούτου, η ΕΟΚΕ πιστεύει, αντ’ αυτού, ότι οι εν λόγω αμφιλεγόμενες οικονομικές δραστηριότητες, οι οποίες ενδέχεται να συνεχίσουν να διαδραματίζουν χρήσιμο ρόλο κατά τη διάρκεια της μεταβατικής περιόδου, θα μπορούσαν να εξεταστούν καλύτερα χωριστά από την ίδια την ταξινομία της ΕΕ.
Επιπλέον, η ΕΟΚΕ θα πρέπει να εξετάσει το ενδεχόμενο ανάληψης χωριστής πρωτοβουλίας για το θέμα αυτό.
Η ΕΟΚΕ υποστηρίζει την ενσωμάτωση των υπόλοιπων περιβαλλοντικών στόχων και την επέκταση σε οικονομικές δραστηριότητες με ενδιάμεσο επίπεδο περιβαλλοντικής απόδοσης και σε οικονομικές δραστηριότητες με σημαντικές ή μη επιπτώσεις στην περιβαλλοντική βιωσιμότητα.
Οι σχετικές προτάσεις θα πρέπει να υποβληθούν γρήγορα.
Προκειμένου να αυξηθεί η αποτελεσματικότητα της ταξινομίας και των προτύπων, θα πρέπει να χρησιμεύσουν ως βάση σε διάφορους τομείς.
Ωστόσο, είναι σημαντικό να αποφευχθούν τυχόν κενά που θα επιτρέπουν πρακτικές ψευδεπίγραφης οικολογικής ταυτότητας. 1.5.
Η ΕΟΚΕ εκφράζει την ικανοποίησή της για το γεγονός ότι θα διευκολυνθεί η πρόσβαση των ιδιωτών επενδυτών και των ΜΜΕ σε βιώσιμη χρηματοδότηση, με παράλληλη διασφάλιση δίκαιων όρων χρηματοδότησης.
Υποστηρίζει επίσης τα μέτρα για την επέκταση της υποβολής εκθέσεων σχετικά με τη βιωσιμότητα, δεδομένου ότι μια βιώσιμη επιχειρηματική πολιτική είναι επίσης προς το συμφέρον των πελατών των ΜΜΕ και της κοινωνίας των πολιτών στο σύνολό της.
Οι απαιτήσεις υποβολής εκθέσεων δεν θα πρέπει να επιφέρουν υπερβολικούς πόρους και δαπάνες, αλλά να συμβάλλουν αποτελεσματικά στη διαφάνεια με στόχο τη βελτίωση της αποτελεσματικότητας της αγοράς και, ως εκ τούτου, τη διευκόλυνση της καλύτερης πρόσβασης σε χρηματοδότηση.
Στο πλαίσιο του σχεδιασμού του πράσινου προϋπολογισμού, η ΕΟΚΕ συνιστά τη σύνδεσή του με έναν (μελλοντικό) χρυσό κανόνα για τις επενδύσεις.
1.6. Τα ανωτέρω μέτρα για τη στήριξη αξιόπιστων κοινωνικών επενδύσεων δεν είναι καθόλου επαρκή και θα πρέπει να ενισχυθούν.
Χρειάζεται ενίσχυση της εστίασης στην κοινωνική βιωσιμότητα ώστε οι άνθρωποι και ο κόσμος της εργασίας να βρίσκονται στο επίκεντρο.
Οι κοινωνικοί εταίροι και η κοινωνία των πολιτών θα πρέπει να συμμετέχουν πλήρως στην εν λόγω διαδικασία και ο ευρωπαϊκός πυλώνας κοινωνικών δικαιωμάτων και οι ΣΒΑ των Ηνωμένων Εθνών θα πρέπει να χρησιμεύσουν ως βάση.
Μια ολοκληρωμένη ταξινομία που καλύπτει περιβαλλοντικούς και κοινωνικούς στόχους μπορεί να αποτελέσει πολύτιμη βάση για μια οικονομικά, κοινωνικά και περιβαλλοντικά βιώσιμη ΕΕ.
Οι απαιτήσεις γνωστοποίησης σχετικά με τη βιωσιμότητα αποσκοπούν ιδίως στην εξέταση και στη βελτίωση των δεικτών εργασίας και ανθρωπίνων δικαιωμάτων. 1.7.
Πρέπει να ληφθούν υπόψη παράγοντες βιωσιμότητας στη διαχείριση κινδύνων και στην παροχή ιδίων κεφαλαίων στον χρηματοπιστωτικό τομέα, γεγονός που πρέπει να αντικατοπτρίζεται στις κανονιστικές ρυθμίσεις και, βραχυπρόθεσμα, σε τεχνικό επίπεδο.
Η ΕΟΚΕ τάσσεται υπέρ μιας υγιούς και μακρόπνοης κεφαλαιακής πολιτικής και μιας αυστηρής αξιολόγησης των οικονομικών κινδύνων, ούτως ώστε η στάθμιση κινδύνου να βασίζεται στους πραγματικούς κινδύνους για τη σταθερότητα.
Πρέπει να ληφθούν υπόψη οι επιπτώσεις των κινδύνων βιωσιμότητας στις τράπεζες και τις ασφαλίσεις, καθώς και στη σταθερότητα του χρηματοπιστωτικού τομέα στο σύνολό του.
Στο πλαίσιο της συστηματικής χαρτογράφησης των παραγόντων ΠΚΔ στις αξιολογήσεις, θα ξεκινήσει εκ νέου η συζήτηση για τον οργανισμό αξιολόγησης της ΕΕ, ενισχύοντας έτσι τον ηγετικό ρόλο της ΕΕ στον τομέα της βιωσιμότητας.
1.8. Η ΕΟΚΕ εκφράζει την ικανοποίησή της για τα μέτρα που ελήφθησαν σχετικά με την ενίσχυση της παρακολούθησης των συστημικών κινδύνων που προκύπτουν από την κλιματική κρίση και προτείνει να καλύπτονται όλοι οι τομείς του χρηματοπιστωτικού τομέα στο μέτρο του δυνατού.
Είναι επίσης καιρός να ληφθούν επιτέλους υπόψη οι κίνδυνοι κοινωνικής βιωσιμότητας που θέτουν σε κίνδυνο την κοινωνική συνοχή εξαιτίας του διευρυνόμενου χάσματος διανομής.
Επιπλέον, η ΕΟΚΕ υποστηρίζει επίσης την αύξηση της ευθύνης για την υποβολή εκθέσεων σχετικά με τη βιωσιμότητα από τα χρηματοπιστωτικά ιδρύματα.
Στο πλαίσιο των καταπιστευματικών υποχρεώσεων και των ρυθμίσεων διαχείρισης, δεν θα πρέπει να υπάρχει δυσανάλογη μεταφορά κινδύνων υπό το πρόσχημα πράσινων μέτρων και η ταξινομία των μη βιώσιμων επενδύσεων θα πρέπει να προσαρμόζεται προσεκτικά. 1.9.
Οι εποπτικές αρχές πρέπει να αναπτύξουν ικανότητες για την αντιμετώπιση των πρακτικών ψευδεπίγραφης οικολογικής ταυτότητας.
Ένας σχετικός ορισμός θα μπορούσε επίσης να διευκολύνει την επίτευξη του εν λόγω στόχου.
Είναι επίσης χρήσιμο να καθιερωθεί ένα πλαίσιο παρακολούθησης για τη μέτρηση της προόδου του χρηματοπιστωτικού συστήματος της ΕΕ.
Η ΕΟΚΕ ζητεί τη συμμετοχή της κοινωνίας των πολιτών στην επανεξέταση της ευθυγράμμισης των χρηματοπιστωτικών αγορών με τους στόχους βιωσιμότητας.
Τέλος, θα πρέπει επίσης να υποστηριχθεί η βελτίωση της συνεργασίας μεταξύ των εποπτικών αρχών και της ΕΚΤ.
Η κοινωνία των πολιτών θα πρέπει να συμμετέχει στην έρευνα για τη βιωσιμότητα του χρηματοπιστωτικού τομέα, η οποία πρέπει να λαμβάνει υπόψη την κοινωνική βιωσιμότητα. 1.10.
Η ΕΟΚΕ εκφράζει την ικανοποίησή της για το γεγονός ότι η Ευρωπαϊκή Επιτροπή θα προωθήσει μια φιλόδοξη συναίνεση στα διεθνή φόρουμ, δεδομένου ότι οι παγκόσμιες αγορές χρειάζονται ένα παγκοσμίως αναγνωρισμένο πλαίσιο.
Οι ευρωπαϊκές επιχειρήσεις δεν θα πρέπει να υπόκεινται σε τόσους πολλούς διαφορετικούς κανονισμούς που έχουν ως αποτέλεσμα να αντιμετωπίζουν σημαντικά ανταγωνιστικά μειονεκτήματα.
Σε αυτό συγκαταλέγεται η απόκτηση καθολικής πρόσβασης σε δεδομένα που επιτρέπουν την αξιολόγηση της βιωσιμότητας μιας επένδυσης και την κατάλληλη ρύθμιση και εποπτεία των παρόχων δεδομένων ΠΚΔ. Ο αργός ρυθμός του διεθνούς συντονισμού δεν πρέπει να καθυστερεί την ανάληψη δράσης σε επίπεδο ΕΕ.
Στο πλαίσιο της ενίσχυσης των εργασιών της διεθνούς πλατφόρμας για τα βιώσιμα χρηματοοικονομικά, η Ευρωπαϊκή Επιτροπή καλείται να συνεργαστεί πιο στενά όχι μόνο με τον ιδιωτικό τομέα, αλλά και με την κοινωνία των πολιτών.
Η ΕΟΚΕ ζητεί επίμονα να δοθεί μεγαλύτερη προσοχή στην κοινωνική βιωσιμότητα σε διεθνές επίπεδο, μεταξύ άλλων σύμφωνα με τους ΣΒΑ των Ηνωμένων Εθνών.